Astrology Ephemeris Files for 9000 years - Astrodienst Guest user u1359803344
23-May-2017, 06:37 UT/GMT Schalk Burger Springbok-kaptein ná stryd vir sy lewe | SARIE
@micheleburger1 22 Julie 2015
Schalk Burger Springbok-kaptein ná stryd vir sy lewe	deur Jeanne Els
Schalk Burger sal Saterdag teen die All Blacks as die 55ste kaptein van die Springbokke uitdraf. Op die rugbyveld is dit Skalla die onstuitbare. Dís die veggees wat hom help oorwin het in sy weke lange stryd om sy lewe, en om weer die hoogste sport te bereik. Hy is vroeër vanjaar is bekroon met die Oscar van sport: die Laureus vir Terugkeer van die Jaar en nou is hy die kaptein van die Bokke!
Kort voor sy dertigste verjaardag, in die dodelikste fase van bakteriële brein- vliesontsteking (meningitis), het die 1,93 meter lange Skalla, soos vriende hom noem, vyf dae lank in ’n bondeltjie gelê, in stuiptrekkings, nat van koors. Hy kon nie sy kop oplig nie, hy kon nie sy oë oopmaak nie, hy kon skaars praat.
Op 15 April vanjaar, stap hy met sy helder ligblou oë in Sjanghai, China, ná keer op keer se terugkom uit dieptes en donkertes, in die kollig op die verhoog. Hy loop haal sy Oscar in sport: Die Laureus vir Terugkeer van die Jaar.
Sy groot kans in rugby het hy op negentien jaar gekry toe afrigter Jake White hom vir die SA o.21-span gekies het wat die o.21-Wêreldbeker gewen het. Van toe af het Skalla aan rugby voorkeur gegee.
Springbok-kaptein Jean de Villiers verwys in die Laureus-video na sy medespeler as een persent van die mensdom wat so kan terugkeer na die sportveld, ná soveel teleurstellings en uitdagings. “Hy gaan honderd persent – honderd persent van die tyd.” Hy praat ook as vriend oor Schalk se saggeaarde, rustige kant wanneer hy nie op die veld is nie.
“Dis juis oor sy menswees in die “regte” wêreld waarmee hy ander na hom aantrek waarop hy die trotsste is,” sê Schalk se pa. “En hy is ’n besonderse goeie man en pa vir sy vrou en seuntjies.”
“Maar tog, dit was juis die feit dat die dokters gesê het ek sal nooit weer top-rugby kan speel nie, wat my aangemoedig het … My eerste doel was om weer vir WP te speel. Toe dit gebeur, toe dink ek oukei, ek het dit nog. Toe raak ek gulsig om weer vir die Springbokke te speel …”
Kyk ook uit vir die nuutste uitgawe van SARIE KOS wat vanaf 27 Julie beskikbaar is waarin Schalk se pa, Schalk Burger Snr. gesels oor wyn, kos, rugby en Schalk. Lees ook